Arbitrul Colțescu ar fi fost numit "țigan" de oficialii echipei Istanbul BB. Noi înregistrări audio de la scandalul de rasism de la Paris. .
Sebastian Colțescu, arbitrul de rezervă la meciul PSG – Istanbul Bașakșehir, este acuzat de rasism după o remarcă la adresa "secundului" Pierre Webo. În timpul scandalului de pe teren, oficialii turci l-ar fi numit "țigan" pe Colțescu. Echipa turcă a cerut ca UEFA să-l excludă pe viață din arbitraj pe Colțescu.
Iureșul provocat de Sebastian Colțescu, al patrulea arbitru din brigada românească de la meciul PSG – Istanbul BB, din grupa H a UEFA Champions League, a fost unul de proporții. După ce a folosit expresia "ăla negru" către camerunezul Pierre Webo, antrenorul secund al trupei turce, acum, din câte se pare, Sebastian Colțescu pare a fi, la rându-i, o victimă a rasismului.Turcii l-au numit "gypsy" (n.trad. – țigan) pe arbitrul român chiar în timpul scandalului de pe "Parc des Princes". Potrivit Digi Sport, cel care i-a transmis lui Colțescu "În țara mea, românii sunt consderați țigani. Nu pot spune țigani" ar fi Okan Buruk (47 de ani), antrenorul celor din Istanbul (al doilea din stânga imaginii).BREAKING: Voice from the back "In my country, Romanians are gypsy!" No comment.Initially, I thought it was Topal saying it, judging by lip-reading. I have no certainty on the identity of the one who said it, so I won’t advance any name. pic.twitter.com/cPauQ0lM4t — Emanuel Roşu (@Emishor) December 9, 2020 "Ovi, ăsta e obraznic rău!"Tot Buruk, fost jucător la Galatasaray, Inter sau Beșiktaș, a fost cel care a agitat spiritele pe marginea terenului după episodul considerat rasist al lui Colțescu. Acesta a atacat i-a atacat în repetate rânduri pe "centralul" Ovidiu Hațegan și pe Sebastian Colțescu.Digi Sport notează că banca tehnică a turcilor a avut ceva de împărțit cu brigada românească încă din timpul meciului. ""Ce e asta? E baschet? E ca-n baschet, primul fault de echipă. Noi jucăm foarte curat. E o tactică. Nu e român, nu e român (n.r. – turcii păreau că vorbesc între ei aici). O să vii tu în Turcia!", tunau turcii pe margine.Apoi, s-a putut auzi cum Colțescu îi transmitea lui Hațegan, în cască, despre Buruk: "Ovi, ăsta e obraznic rău!".